Paraku on meie yhiskond ja kultuur jõudnud oma maailmavaatelises mandumises juba nii kaugele, et sellist käitumist peetakse vaat et täiesti loomulikuks ning ainsaks tingimuseks seatakse see, et vähemalt roolis istuv kodanik piisavalt oleks kaine. Kahjuks paistab siiski, et niinimetatud kaine grupijuhi kampaania, jaanipäevale eelnevad hoiatused ja hilisem inimkaotuste yleslugemine meedias on eelkõige võitlus tagajärgedega. Põhjused peituvad tõenäoliselt hoopis sygavamal ja nendega tegelemine  on juba tykk maad keerukam. Eriti yhiskonnale, kus inimest hinnatakse peamiselt selle järgi, kui usinasti ta yhe või teise tähtpäeva ajal ärimeeste kukruid täidab.